Ek gaan doodeerlik wees as ek sê ek “verbruik” al ’n geruime tyd letterlik geen inhoud wat uit die SAUK voortspruit nie. Ek kyk nie eens 7de Laan nie.
Soos Cobus Bester ook al ná sy uittrede opgemerk het, is die SAUK ’n totale gemors en dis asof die bestuur van die uitsaaier, wat net met regeringsreddingsboeie aan die gang gehou word, verder oor die afgrond stuur. Myns insiens is dit net ’n spreekbuis vir die ANC – boonop ’n onbevoegde en swak bestuurde een – en ek stel nie belang om ’n gesaniteerde, verpolitiseerde, onvolledige en boonop totaal werklikheidsvreemde weergawe van die nuus te kry nie.
Vir ’n groot nuusinstelling soos die SAUK, wat boonop in die openbare belang moet optree, om egter botweg te weier om alle gewelddadige betogings, hoe nuuswaardig ook al, uit te saai is ’n growwe verontagsaming van sy mandaat en deursigtigheid in die algemeen.
In 1986 het dit dalk nog gewerk, hoewel nie heeltemal nie, want daar bestaan baie beeldmateriaal van die destydse geweld. In 2016 is dit ’n heel ander storie.
Tweedens, Suid-Afrika is vandag ’n baie oper samelewing as in 1986. Weg is al die wetlike inperking van, en struikelblokke vir die vryheid van beweging vir, die nuusmedia en verslaggewers. Die SAUK se besluit om nie nuuswaardige gebeure – hoe banaal en selfs afstootlik dit soms is – te dek nie, is juis ’n aansporing en hupstoot vir die res van die media omdat dit nog ’n mededinger uit die prentjie haal. Tensy die ANC die weg van die Nasionale Party inslaan en drakoniese wetgewing instel om alle mediadekking te begin sensor, gaan nuuswaardige gebeure onverbiddelik op die hoofstroommedia se lappe beland.
Ek weier om enigiets te lees wat Max skryf. Vir my bestaan hy nie. Hy kan maar wegraak oppad werk toe. Dit sal my nie eers pla nie!
Wat my die meeste fassineer van die hele debakel, is dat die anc juis tydens hul sogenaamde struggle baklei het oor sensorskap, want die wêreld moes sien hoe swaar hulle kry. En nou pas hulle presies dit toe waarteen hulle so lank baklei het. wat het geword van Vryheid van spraak in die grondwet??
Die skrif is aan die muur! Ons werklike kinders van die Here moet ernstig saamstaan in gebed! Slegs die Here kan in hierdie chaos n uitkoms gee!!